

 **(สำเนาคู่ฉบับ)**

ที่ มท 0816.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

มิถุนายน 2567

เรื่อง การรับฟังความคิดเห็นต่อ (ร่าง) มาตรฐานการศึกษาขั้นพื้นฐาน พ.ศ. ....

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการการศึกษาขั้นพื้นฐาน ที่ ศธ 04004/ว 629

 ลงวันที่ 24 พฤษภาคม 2567 จำนวน 1 ชุด

 ด้วยสำนักงานคณะกรรมการการศึกษาขั้นพื้นฐาน ได้ดำเนินการปรับปรุงมาตรฐานการศึกษาขั้นพื้นฐาน พ.ศ. .... เพื่อให้สอดคล้องกับสภาวการณ์ที่เปลี่ยนแปลงไป และให้ตอบสนองยุทธศาสตร์ชาติ
ด้านการพัฒนาและเสริมสร้างศักยภาพทรัพยากรมนุษย์ รวมถึงแผนปฏิรูปประเทศ ด้านการศึกษา เพื่อให้เกิด
การพัฒนาคุณภาพการศึกษาเป็นไปในทิศทางเดียวกัน โดยปรับให้มีความสอดคล้องกับมาตรฐานสถานพัฒนาเด็กปฐมวัยแห่งชาติและการจัดการเรียนรู้ที่เน้นให้เกิดสมรรถนะของผู้เรียนตามหลักสูตรแกนกลางการศึกษาขั้นพื้นฐาน ทั้งนี้ เพื่อสถานศึกษาสามารถใช้มาตรฐานเป็นเป้าหมายในการจัดการศึกษาขั้นพื้นฐาน การบริหารการศึกษาขั้นพื้นฐานโดยรวม ทั้งระดับเขตพื้นที่การศึกษาและสถานศึกษาที่จัดการศึกษาขั้นพื้นฐานทุกสังกัดและทุกประเภทใช้เป็นเป้าหมายในการพัฒนาคุณภาพอย่างเป็นเอกภาพ รวมทั้งการจัดการประกันคุณภาพภายในและสามารถใช้เป็นกรอบเพื่อการวางแผนเพื่อการประเมินคุณภาพภายนอก ของสำนักงานรับรองมาตรฐาน
และประเมินคุณภาพการศึกษา (องค์การมหาชน)

กรมส่งเสริมการปกครองท้องถิ่นพิจารณาแล้วเห็นว่า เพื่อให้มาตรฐานการศึกษาขั้นพื้นฐาน พ.ศ. .... และคำอธิบายมาตรฐานที่ปรับใหม่มีความชัดเจน เหมาะสม สามารถนำสู่การปฏิบัติได้อย่างแท้จริง จึงขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์ให้สถานศึกษาในสังกัดที่จัดการศึกษาขั้นพื้นฐาน ระดับปฐมวัยและระดับการศึกษาขั้นพื้นฐาน ร่วมแสดงความคิดเห็นต่อ (ร่าง) มาตรฐานการศึกษาขั้นพื้นฐาน พ.ศ. ....
และคำอธิบายมาตรฐานฯ ผ่าน QR Code ร่วมแสดงความคิดเห็น (ออนไลน์) ทั้งนี้ หากมีความประสงค์แก้ไขหรือเพิ่มเติม ขอให้ส่งแบบแสดงความคิดเห็นการประชาพิจารณ์ (ร่าง) มาตรฐานการศึกษาขั้นพื้นฐาน พ.ศ. ...ทางไปรษณีย์อิเล็กทรอนิกส์ e-mail : betqa.obec65@gmail.com ภายในวันที่ 30 มิถุนายน 2567 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

##  ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทร. 02-241-9000 ต่อ 5314

ไปรษณีย์อิเล็กทรอนิกส์ : saraban@dla.go.th

ผู้ประสานงาน นางสาวจรัสวรรณ ชื่นสวัสดิ์ โทร. 094-961-9516